《东湖感事二首》
宋代·李石

桃李洲中别一春，雪山肯为障红尘。
鬼神半夜应怜我，魑魅今朝不喜人。
烟雨晦明窗外眼，风霜来去树边身。
细思只合归耕好，并舍何由笑我贫。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。